פורי (מאכל)

פורי (בהינדי: पूड़ी; באנגלית: Puri) הוא לחם הודי המטוגן בשמן עמוק, עשוי מקמח חיטה מלא ונפוץ במדינות תת-היבשת ההודית.

שם הלחם נגזר מהמילה הסנסקריטית פוריקה (पूरिका) שפירושה מלא.

הלחם נחשב למאכל רחוב ובדרך כלל אוכלים אותו כארוחת בוקר או חטיף ונהוג להגיש אותו לצד קארי מלוח, פורי בהאג'י או מנות מתוקות.

לחם הפורי עשוי מקמח חיטה מלאה בשם אטה, אך אינו מכיל שמרים ולעיתים מגישים אותו בטקסים דתיים יחד עם אוכל צמחוני.

גרסאות 
ללחם הפורי גרסאות שונות ומלבד הגרסה הבסיסית קיימות גם גרסאות נוספות:
 באהטורה (Bhatoora): לחם גדול פי שלשה מהפורי הרגיל ומוגש עם תבשיל חומוס חריף שנקרא צ'ולה (Chole).
 טונקה פורי (Thunka Puri): גרסה הנפוצה באזור אודישה (Odisha) ומוגש לצד כופתאות קארי בשם צ'אנה טרקארי (Chhena Tarkari).
 בדווי (Bedvi): לחם מלוח וקשה יותר מהפורי הרגיל ונהוג למלא אותו בעדשים.
 לוסי (Luchi): לחם מטוגן המוגש בליווי תפוחי אדמה או חצילים מטוגנים.
 פאני פורי (Pani Puri): מיני פורי חלול ועגול ככדור, המטוגן בשמן עמוק וממולא ברוטב אימלי פאני, צ'אטני, תמרהינדי, אבקת צ'ילי, צ'אט מסאלה, מחית תפוחי אדמה, בצל וחומוס.
 סב פורי (Sev Puri): דיסקיות מטוגנות שעליהן שמים תבלינים, ירקות ועשבי טיבול.

קישורים חיצוניים 

 המלוואח ההודי: לחם פּוּרי, באתר ynet
 מתכון ללחם פורי חם ומטוגן, באתר רשת 13
 מתכון לחם מטוגן בסגנון הודי (פורי), באתר בישולים מבית אסם

הערות שוליים 

המטבח הפקיסטני
המטבח הצמחוני
המטבח ההודי
המטבח הבנגלי
לחם